Foto: AP 22 iyul Eron g‘arbidagi Kirmanshoh viloyatida yuz bergan 5,9 magnitudali zilzila oqibatida kamida 128 kishi jabr ko‘rdi. Viloyat gubernatori Xushang Bazvand jabrlanuvchilarga yordam ko‘rsatilganini ma’lum qilgan. Zilzila oqibatida mahalliy aholi uylariga shikast yetgan. Avvalroq shu kun mamlakat janubidagi Xurmuzgan viloyatida 4,7 va 5,7 magnitudali ikkita yer silkinishi qayd qilingan. Mamlakatning favqulodda vaziyatlar xizmatlari boshlig‘i viloyatga 15 ta qutqaruvchilar guruhi jo‘natilganini ma’lum qilgan.